Ουέιντ Μπάλντουιν

Ο **Ουέιντ Μάνσον Μπόλντγουϊν** (αγγλικά:*Wade Manson Baldwin IV*) (Νιου Τζέρσεϊ, 29 Μαρτίου 1996) είναι Αμερικανός επαγγελματίας καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ για την Φενέρμπαχτσε.

## Επαγγελματική σταδιοδρομία

### Μέμφις Γκρίζλις (2016-2017)
Στις 23 Ιουνίου 2016, ο Μπόλντγουϊν επιλέχθηκε από τους Μέμφις Γκρίζλις στη 17η επιλογή του NBA ντραφτ 2016. Στις 16 Ιουλίου 2016, υπέγραψε το rookie συμβόλαιο του με την ομάδα. Έκανε το ντεμπούτο του στις 26 Οκτωβρίου 2016, έχοντας 7 πόντους, 5 ριμπάουντ, 6 ασίστ, 3 κλεψίματα και 3 τάπες σε 24 λεπτά, στη νίκη με 102-98 εναντίον των Μινεσότα Τίμπεργουλβς. Στις 6 Δεκεμβρίου 2016, κατέγραψε τους πρώτους του διψήφιους πόντους (11) στη νίκη με 96-91 εναντίον των Φιλαδέλφεια 76ερς. Κατά τη διάρκεια της πρώτης του σεζόν, αγωνίστηκε πολλές φορές με τους Αϊόβα Γουλβς, την θυγατρική των Γκρίζλις στη D-League. Στις 16 Οκτωβρίου 2017, αποδεσμεύθηκε από την ομάδα. 

### Πόρτλαντ Τρέιλ Μπλέιζερς (2017-2019)
Στις 19 Οκτωβρίου 2017, ο Μπόλντγουϊν υπέγραψε συμβόλαιο two-way με τους Πόρτλαντ Τρέιλ Μπλέιζερς. Σύμφωνα με τους όρους του συμβολαίου, για τη σεζόν 2017-18, θα μοιράσει το χρόνο του μεταξύ των Μπλέιζερς και μίας θυγατρικής της D-League που θα ήταν η ιδανικότερη για αυτόν, δεδομένου ότι εκείνη τη σεζόν οι Μπλέιζερς ήταν μία από τις τέσσερις ομάδες του ΝΒΑ που δεν είχαν θυγατρική στη D-League. Σε αυτή την περίπτωση, αγωνίστηκε με τους Τέξας Λέτζεντς. Στις 12 Μαρτίου 2018, υπέγραψε σταθερό συμβόλαιο NBA με την ομάδα. 

Στις 4 Φεβρουαρίου 2019, δόθηκε με ανταλλαγή στους  Κλίβελαντ Καβαλίερς, μαζί με το Νικ Στάουσκας και δύο επιλογές δεύτερου γύρου για τον Ρόντνεϊ Χουντ. 

Στις 7 Φεβρουαρίου, οι Καβαλίερς έπειτα αντάλλαξαν τόσο τον ίδιο, όσο και το Στάουσκας στους Χιούστον Ρόκετς. Λίγες ώρες αργότερα, ανταλλάχθηκε ξανά, αυτή τη φορά στους Ιντιάνα Πέισερς μαζί με το Στάουσκας, μία επιλογή δεύτερου γύρου του 2021 και τα δικαιώματα του Maarty Leunen, σε αντάλλαγμα για χρήματα. Στις 8 Φεβρουαρίου 2019, ο Μπόλντγουϊν αποδεσμεύθηκε από τους Πέισερς. 

### Ράπτορς 905 (2019)
Στις 25 Φεβρουαρίου 2019, αποκτήθηκε από τους Ράπτορς  905. 

### Ολυμπιακός (2019-2020)
Στις 17 Ιουλίου 2019, υπέγραψε διετές συμβόλαιο με τον Ολυμπιακό.

### Μπάγερν Μονάχου (2020- 2021)
Στις 27 Ιουλίου 2020, ανακοινώθηκε επίσημα, για ένα χρόνο, από την γερμανική Μπάγερν Μονάχου. Στις 30 Δεκεμβρίου 2020, βγήκε MVP της 17ης αγωνιστικής στην Ευρωλίγκα, αφού απέναντι στην Μπαρτσελόνα είχε 29 πόντους (9/14 δίποντα, 2/3 τρίποντα, 5/5 βολές), 3 ριμπάουντ, 7 ασίστ, 2 κλεψίματα, 3 λάθη και 1 μπλοκ με συνολική αξιολόγηση 41 βαθμούς. Με την Μπάγερν έφτασε μέχρι τα προημιτελικά της Ευρωλίγκα αλλά αποκλείστηκε από την Αρμάνι Μιλάνο με 3-2 στη σειρά των play off. Συνολικά στην Ευρωλίγκα, είχε 15.3 πόντους, 3 ριμπάουντ, 4 ασίστ, 1.1 κλεψίματα, 0.3 τάπες, 2.8 λάθη σε 27:17. Στις 16 Μαΐου κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79 με τον ίδιο να έχει 13 πόντους, 3 ριμπάουντ και 2 ασίστ. Στο Πρωτάθλημα Γερμανίας μέτρησε 12.3 πόντους, 4 ασίστ και 2.5 ριμπάουντ κατά μέσο όρο.

### Μπασκόνια (2021-2022)
Στις 10 Ιουλίου 2021, ανακοινώθηκε από την ισπανική Σάσκι Μπασκόνια. Στις 21 Δεκεμβρίου, η Μπασκόνια επικράτησε 81-76 της Μπάγερν Μονάχου, με τον Μπόλντγουϊν να κάνει ρεκόρ καριέρας στην Ευρωλίγκα έχοντας 30 πόντους (7/11 δίποντα, 4/7 τρίποντα, 4/4 βολές) καθώς και 6 ριμπάουντ, 3 ασίστ, 2 κλεψίματα και 4 κερδισμένα φάουλ, συγκεντρώνοντας 33 βαθμούς στο σύστημα αξιολόγησης. Έτσι αναδείχθηκε MVP της 17ης αγωνιστικής της διοργάνωσης. Την 1η Φεβρουαρίου 2022, σημείωσε 16 πόντους στην αναμέτρηση κόντρα στην Ζενίτ και ξεπέρασε το φράγμα των 1.000 πόντων καριέρας στην Ευρωλίγκα. Στις 18 Μαρτίου κόντρα στην Άλμπα Βερολίνου είχε 16 πόντους (4/8 δίποντα, 1/3 τρίποντα και 5/6 βολές) και πρόσθεσε επίσης 10 ασίστ και έκανε ρεκόρ καριέρας μαζεύοντας επτά ριμπάουντ σε 29 λεπτά συμμετοχής και αναδείχτηκε για τρίτη φορά MVP αγωνιστικής στην καριέρα του στην Ευρωλίγκα. Συνολικά στην Ευρωλίγκα τη σεζόν 2021-22 είχε 14.1 πόντους, 3.6 ριμπάουντ, 4.4 ασίστ και 15.5 PIR κατά μέσο όρο σε 30 αγώνες. Στις 24 Απριλίου, είχε κόντρα στην Μανρέσα 25 πόντους και 9 ασίστ, κατακτώντας το βραβείο του πολυτιμότερου παίκτη της αγωνιστικής στο Πρωτάθλημα Ισπανίας.

### Μακάμπι Τελ Αβίβ (2022-2024)
Στις 30 Ιουνίου 2022, ανακοινώθηκε από την Μακάμπι Τελ Αβίβ. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ, με τον ίδιο να έχει 10 πόντους (4/13 σουτ). Στις 19 Ιανουαρίου 2023 κόντρα στην Άλμπα Βερολίνου για την Ευρωλίγκα έκανε νέο ρεκόρ καριέρας στους πόντους με 33, έχοντας 8/13 δίποντα, 4/8 τρίποντα και 5/6 βολές, 6 ασίστ και 35 βαθμούς στο PIR. Έτσι αναδείχτηκε MVP της 20ης αγωνιστικής στην Ευρωλίγκα. Τον Μάρτιο του 2023 κατέγραψε στην Ευρωλίγκα 18.7 πόντους, 5 ασίστ και 20.3 PIR με 60.1% στα δίποντα και 91.75 στις βολές σε 7 αγώνες και αναδείχτηκε MVP του μήνα στην διοργάνωση. Τη σεζόν 2022-23 στην Ευρωλίγκα υπήρξε βασικός λόγος για την πορεία της Μακάμπι μέχρι τα playoffs της διοργάνωσης, όπου αποκλείστηκε από τη Μονακό (3-2), έχοντας 17.2 πόντους, 5.1 ασίστ, 3.8 ριμπάουντ και 17.6 PIR σε 34 αγώνες. Αυτό τον ανέδειξε σε μέλος της δεύτερης καλύτερης πεντάδας της Ευρωλίγκα. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Ο ίδιος στον καθοριστικό αγώνα είχε 22 πόντους (3/13 δίποντα, 3/5 τρίποντα), 6 ριμπάουντ και 8 ασίστ.

Στις 26 Ιανουαρίου 2024, αναδείχτηκε MVP της 23ης αγωνιστικής χάρη στην εμφάνιση του κατά του Παναθηναϊκού αφού μέτρησε 22 πόντους (8/11 σουτ) και μοίρασε 8 ασίστ. Στις 19 Μαρτίου 2024 κόντρα στην Βιλερμπάν, είχε 30 πόντους, 10 ασίστ, 5 ριμπάουντ, συγκεντρώνοντας με αυτόν τον τρόπο 46 βαθμούς στο σύστημα αξιολόγησης και αναδείχθηκε σε MVP της 30ης αγωνιστικής στην Ευρωλίγκα. Μες τις εμφανίσεις του όλο το Μάρτιο κέρδισε το βραβείο του MVP για τον μήνα έχοντας συνολικά 18.4 πόντους, 4.6 ασίστ, 4 ριμπάουντ, 1.4 κλεψίματα και 23.2 PIR. Στις 13 Μαΐου 2024, ανακοινώθηκε ότι αποτελεί μέλος της δεύτερης καλύτερης ομάδας της Ευρωλίγκα, αφού μέτρησε 17.4 πόντους, 4.9 ασίστ, 2.5 ριμπάουντ και 1 κλέψιμο ανά 27’33” μέσο όρο σε 30 αναμετρήσεις στην κανονική διάρκεια. Στις 17 Ιουνίου 2024, κατέκτησε το Πρωτάθλημα Ισραήλ, νικώντας στη σειρά των τελικών την Χάποελ Τελ Αβίβ 2-1, με τον ίδιο να έχει 5 πόντους και 5 ασίστ. Συνολικά σημείωσε 12.1 πόντους, 2.1 ριμπάουντ και 5.1 ασίστ ανά 22.4 λεπτά συμμετοχής κατά μέσο όρο σε 17 αναμετρήσεις για το Πρωτάθλημα Ισραήλ.  

### Φενέρμπαχτσε (2024-σήμερα)
Στις 10 Ιουλίου 2024, συμφώνησε με την Φενέρμπαχτσε υπογράφοντας συμβόλαιο για 2+1 χρόνια. Στις 16 Φεβρουαρίου 2025, η Φενέρ επικράτησε με 104-81 της Μπεσίκτας στον τελικό Κυπέλλου και κατέκτησε το τρόπαιο στην Τουρκία, με τον ίδιο να έχει 9 πόντους και 5 ριμπάουντ. Στις 25 Μαΐου 2025, νίκησε στον τελικό της Ευρωλίγκα την Μονακό με 81-70 και κατέκτησε για πρώτη φορά το τρόπαιο της κορυφαίας ευρωπαϊκής διοργάνωσης. Ο ίδιος στον τελικό είχε 13 πόντους, 3 ασίστ και 2 ριμπάουντ. Στις 25 Ιουνίου 2025, η Φενέρ επικράτησε με 84-68 στον πέμπτο τελικό της Μπεσίκτας και έκανε το 4-1 στη σειρά των τελικών, με αποτέλεσμα να κλειδώσει την κατάκτηση του τίτλου. Στις 24 Σεπτεμβρίου 2025, νίκησε με 85-83 την Μπεσίκτας και κατέκτησε το Σούπερ Καπ της Τουρκίας. Ο ίδιος μάλιστα είχε στον τελικό 20 πόντους, 1 ριμπάουντ και 5 ασίστ. Στις 2 Ιανουαρίου 2026, κέρδισε τον τίτλο του πολυτιμότερου παίκτη για την 19η αγωνιστική της Ευρωλίγκα, χάρη στην εξαιρετική του απόδοση στη νίκη της Φενέρμπαχτσε στην έδρα της Μπασκόνια, έχοντας 24 πόντους (7/14 δίποντα, 2/4 τρίποντα, 4/5 ελεύθερες βολές),  με 4 ριμπάουντ και 7 ασίστ, συγκεντρώνοντας 29 βαθμούς στο σύστημα αξιολόγησης (PIR). Στις 22 Φεβρουαρίου 2026, κατέκτησε το Κύπελλο Τουρκίας για δεύτερη φορά στην καριέρα του, νικώντας την Μπεσίκτας 91-74 στον τελικό. Ο ίδιος ξεχώρισε έχοντας 21 πόντους και 9 ασίστ.

## Στατιστικά σταδιοδρομίας NBA

### Κανονική περίοδος

### Πλέι οφ

## Τίτλοι

### Ομαδικοί

#### [[Μπάγερν Μονάχου (καλαθοσφαίριση)|Μπάγερν Μονάχου]]

* Κύπελλο Γερμανίας (2021)

#### [[Μακάμπι Τελ Αβίβ (καλαθοσφαίριση)|Μακάμπι Τελ Αβίβ]]

* 2x Πρωτάθλημα Ισραήλ (2023, 2024)
* Λιγκ Καπ Ισραήλ (2022)

#### [[Φενέρμπαχτσε (καλαθοσφαίριση ανδρών)|Φενέρμπαχτσε]]

* Ευρωλίγκα (2025)
* Πρωτάθλημα Τουρκίας (2025)
* 2x Κύπελλο Τουρκίας (2025, 2026)
* Σούπερ Καπ Τουρκίας (2025)

### Ατομικοί

* 2x Δεύτερη καλύτερη πεντάδα στην Ευρωλίγκα: (2023, 2024)
* 2x MVP του μήνα στην Ευρωλίγκα: (Μάρτιος 2023), (Μάρτιος 2024)
* 8x MVP της αγωνιστικής στην Ευρωλίγκα: (17η αγωνιστική 2020/21), (17η αγωνιστική 2021/22), (30η αγωνιστική 2021/22), (20η αγωνιστική 2022/23), (20η αγωνιστική 2023/24), (23η αγωνιστική 2023/24), (30η αγωνιστική 2023/24), (19η αγωνιστική 2025/26)
* MVP των τελικών στο Πρωτάθλημα Ισραήλ: (2023)

## Παραπομπές

## Εξωτερικοί σύνδεσμοι
* Βιογραφικό στους Vanderbilt Commodores 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Αϊόβα Ένερτζι
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Τέξας Λέτζεντς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Ράπτορς 905
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Ισπανίας